
  CONSILIUL JUDEŢEAN   
HOTĂRÂRE

privind prima rectificare a bugetului de venituri şi cheltuieli 

al Judeţului Bistriţa-Năsăud pe anul 2019 și estimările 

pe anii 2020-2022
Consiliul Judeţean Bistriţa-Năsăud, întrunit în şedinţă ordinară în data de 24.04.2019, în prezenţa a 29 consilieri judeţeni;

Având în vedere:


- Expunerea de Motive nr.IX/7480 din 22.04.2019 a Preşedintelui Consiliului Judeţean Bistriţa-Năsăud;


- raportul nr.II/7481 din 22.04.2019 al Direcţiei economice din cadrul Consiliului Judeţean Bistriţa-Năsăud;

- adresa nr.3345 din 19.04.2019 a Direcției de Sănătate Publică a Județului Bistrița-Năsăud, înregistrată la Consiliul Judeţean Bistriţa-Năsăud sub nr.II/7390/22.04.2019; 
- adresa nr.175402 din 04.04.2019 a Ministerului Agriculturii și Dezvoltării Rurale, înregistrată la Consiliul Judeţean Bistriţa-Năsăud sub nr.II/6515/10.04.2019; 

- prevederile art.2 alin.(1) pct.47, art.19 alin.(2) din Legea nr.273/2006 privind finanţele publice locale cu modificările şi completările ulterioare; 

- prevederile art.23 din Legea nr.69/2010 - Legea responsabilității fiscale, republicată;
- prevederile Hotărârii Consiliului Judeţean Bistriţa-Năsăud nr.20/2019 privind aprobarea bugetului de venituri şi cheltuieli al Judeţului Bistriţa-Năsăud pe anul 2019 și estimările pe anii 2020-2022;
- raportul nr.IA/7684 din 24.04.2019 al Comisiei de administraţie;

- raportul nr.IA/7688 din 24.04.2019 al Comisiei economice;

- raportul nr.IA/7685 din 24.04.2019 al Comisiei de cultură;
- raportul nr.IA/7686 din 24.04.2019 al Comisiei de urbanism.

În temeiul prevederilor art.91 alin.(1) lit.b), alin.(3) lit.a), art.98 şi art. 115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare,
HOTĂRĂŞTE: 
Art.1 Se aprobă majorarea veniturilor bugetului judeţului Bistrița-Năsăud pentru anul 2019 cu suma de 8.096 mii lei după cum urmează:

a) la cod venit 42.02.18.03 „Subvenții din veniturile proprii ale Ministerului Sănătății către bugetele locale pentru finanțarea altor investiții în sănătate”, cu suma de 8.000 mii lei;
b) la cod venit 42.02.73 „Subvenții pentru realizarea activității de colectare, transport, depozitare și neutralizare a deșeurilor de origine animală”, cu suma de 96 mii lei.
Art.2 Se aprobă majorarea cu suma de 8.000 mii lei a veniturilor bugetului activităţilor finanțate integral sau parţial din venituri proprii pe anul 2019 la cod venit 43.10.17.03 „Sume din veniturile proprii ale Ministerului Sănătății către bugetele locale pentru finanțarea altor investiții în sănătate”.
Art.3 (1) Se aprobă majorarea cu suma de 8.000 mii lei a creditelor bugetare la capitolul 66.02 „Sănătate”, paragraful 66.02.06.01 „Spitale generale”, la secțiunea de dezvoltare, Titlul VI „Transferuri între unităţi ale administraţiei publice”.
 (2) Suma prevăzută la alin.(1) se constituie ca sursă de venit pentru capitolul 66.10 „Sănătate”, paragraful 66.10.06.01 „Spitale generale”, secțiunea de dezvoltare, Titlul XII „Active nefinanciare‟.
Art.4 Se aprobă majorarea creditelor bugetare cu suma de 96 mii lei pentru secțiunea de funcționare la capitolul 83.02 „Agricultură, silvicultură, piscicultură și vânătoare”, paragraful 83.02.03.30 „Alte cheltuieli în domeniul agriculturii”.
Art.5 Anexa nr.9 la Hotărârea Consiliului Judeţean Bistrița-Năsăud nr.20/2019 privind aprobarea bugetului de venituri şi cheltuieli al Județului Bistriţa-Năsăud pe anul 2019 și estimările pe anii 2020-2022 se modifică și se înlocuiește cu Anexa – Programul de investiții cu finanţare din bugetul unităţii administrativ-teritoriale pe anul 2019 rectificat, care face parte integrantă din prezenta hotărâre.
Art.6 Prezenta hotărâre a fost adoptată cu un număr de 29 voturi „pentru”.
Art.7 Prezenta hotărâre se publică în Monitorul Oficial al județului Bistrița-Năsăud. 

Art.8 Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud. 
Art.9 Prezenta hotărâre se comunică de către Serviciul juridic cu:
- Administratorul public al judeţului Bistriţa-Năsăud; 
- Direcţia economică;

- Spitalul Județean de Urgență Bistrița;
- Administraţia Judeţeană a Finanţelor Publice Bistriţa-Năsăud;

- Instituţia Prefectului judeţul Bistriţa-Năsăud.

                PREȘEDINTE,                                     Contrasemnează,

        EMIL RADU MOLDOVAN                    p.SECRETARUL JUDEŢULUI,

